Üldkohtu 12. veebruari 2025. aasta otsus – TU ja BY versus parlament
(kohtuasi T-10/24)1
(Avalik teenistus – Parlamendiliikmete registreeritud assistendid – Psühholoogiline ahistamine – Haldusjuurdlus – Taotlus tutvuda uurimisaruandega –Taotluse rahuldamata jätmine – Põhjendamiskohustus – Abistamiskohustuse ulatus – Personalieeskirjade artikkel 24 – Hea halduse põhimõte – Euroopa Liidu põhiõiguste harta artikkel 47 – Vastutus)
Kohtumenetluse keel: prantsuse
Pooled
Hagejad: TU, BY (esindaja: advokaat N. de Montigny)
Kostja: Euroopa Parlament (esindajad: D. Boytha ja S. Bukšek Tomac)
Ese
ELTL artikli 270 alusel esitatud hagis paluvad hagejad esiteks tühistada Euroopa Parlamendi 9. ja 28. märtsi 2023. aasta otsused, millega ei võimaldatud neil tutvuda 17. juuni 2022. aasta uurimisaruandega, mis puudutas ahistamist, mis neile osaks sai seoses nende tööülesannetega, mille oli koostanud Euroopa Parlamendi liikme vastu esitatud ahistamiskaebust menetlev nõuandekomitee; ja teiseks hüvitada neile tekkinud kahju.
Resolutsioon
Tühistada Euroopa Parlamendi 9. ja 28. märtsi 2023.aasta otsused, millega jäeti rahuldamata vastavalt BY ja TU esitatud taotlused tutvuda haldusliku uurimise aruandega, mis käsitles neid puudutavaid ahistamisjuhtumeid.
Jätta hagi ülejäänud osas rahuldamata.
Mõista kohtukulud välja parlamendilt.
____________
1 ELT C, C/2024/1708, 4.3.2024.